《东湖有双莲之瑞赓潘瓜山韵》
宋代·陈宓

积雨东湖久不游，清风忽送瑞香浮。
初疑并咮鸾窥镜，元是同心友聚头。
我已收身栖畎亩，君看盛事擅闽瓯。
从今有月皆佳夕，旋办轻舠遡碧流。

作者简介：（1171—1230）宋兴化军莆田人，字师复，号复斋。陈定弟。少从朱熹学。历泉州南安盐税，知安溪县。宁宗嘉定七年，入监进奏院，上书言时弊，慷慨尽言。迁军器监簿，又上言指陈三弊。出知南康军，改南剑州，救灾济民，多有惠政。后以直秘阁主管崇禧观。有《论语注义问答》、《春秋三传抄》、《读通鉴纲目》、《唐史赘疣》等。